માનવમિત્ર, નવી દિલ્હી : પ્રધાનમંત્રી નરેન્દ્ર મોદી ઉત્તરાખંડના હર્ષિલમાં સૈન્ય જવાનો સાથે દિવાળી ઉજવ્યા બાદ કેદારનાથ પહોંચ્યા હતા. અહીં હેલિપેડથી ઉતર્યા બાદ લગભગ અડધા કિલોમીટરનો રસ્તો તેમણે પગપાળા જ કાપ્યો હતો અને બાબા કેદારનાથના મંદિર પહોંચીને પૂજા અર્ચના કરી હતી. આ વખતે તેઓએ જળાભિષેક કર્યો હતો. પાછલાં બે વખતથી તેઓ રુદ્રાભિષેક કરી રહ્યા હતા. મંદિરથી બહાર આવીને તેઓએ નંદીને પ્રણામ કર્યા હતા અને મંદિરની પરિક્રમા પણ કરી હતી. ત્યારબાદ તેઓએ નિર્માણ કાર્યોની પણ સમીક્ષા કરી હતી. પ્રધાનમંત્રી બન્યા બાદ તેઓ ત્રીજી વખત કેદારઘાટી આવ્યા છે.